
Õpilaste arvu suurendamine Narva Soldino Kooli klassides

1. Asjaolud ja menetluse käik

[bookmark: _Hlk113783626][bookmark: _Hlk119418684]Narva Linnavalitsuse Kultuuriosakonda saabus Narva Soldino Kooli direktori 20.09.2023 taotlus nr 2-11/87, milles õppeasutuse juht taotleb suurendada õppeasutuse klasside täitumuse ülemise piirnormi 2023/2024. õppeaastaks. Taotlustega palub kool suurendada õpilaste arvu klassides järgmiselt: 7. A – 26 õpilaseni, 7. C – 26 õpilaseni, 8. C – 26 õpilaseni, 9. A – 27 õpilaseni, 9. C – 27 õpilaseni, 9. D – 26 õpilaseni. Õpilaste arvu suurendamisele klassides on Narva Soldino Kooli hoolekogu nõusoleku andnud (12.09.2023 protokoll nr 1-9/1) ning kõik määratud klassiruumid vastavad Vabariigi Valitsuse 30.05.2013 määruse nr 84 „Tervisekaitsenõuded koolidele“ § 7 lõikes 3 toodud nõuetele.
2. Õiguslikud alused

2.1 Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
2.2 Narva Linnavolikogu delegeeris 23.09.2010 määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.
3. Otsus
Suurendada õpilaste arvu Narva Soldino Koolis 2023/2024. õppeaastaks alljärgnevalt: 
3.1 7.A ja 7.C klassides – 26 õpilaseni; 
3.2 8.C klassis – 26 õpilaseni;            
3.3 9.A ja 9.C klassides – 27 õpilaseni, 9.D klassis – 26 õpilaseni.
4. Rakendussätted
1. Korraldus jõustub seadusega  sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

